Byrettens dom på 7 dages ubetinget fængselsstraf for besiddelse af kniv stadfæstet
Ret: Østre Landsret (2. instans)
Faggruppe: Straffesag — Tilståelsessag
Sagsemner: Våben, eksplosiver og fyrværkeri;

UDSKRIFT
AF

ØSTRE LANDSRETS DOMBOG
____________

D O M

Afsagt den 19. april 2010 af Østre Landsrets 12. afdeling

(landsdommerne Taber Rasmussen, Tuk Bagger og Jesper Stage Thusholt (kst.) med

domsmænd).

12. afd. a.s. nr. S-710-10:

Anklagemyndigheden

mod

Tiltalte

(CPR nr. (Født 1983))

(advokat Søren Hauschild Locher, besk.)

Københavns Byrets dom af 11. februar 2010 (SS 4-29180/2009) er anket af Tiltalte med

påstand om formildelse.

Anklagemyndigheden har påstået stadfæstelse.

Der er til brug for ankesagen foretaget personundersøgelse i henhold til retsplejelovens §

808.

Tiltalte har supplerende forklaret, at han købte kniven i en fiskeforretning, da han boede i

Grønland. Det var en fiskekniv. Om sine personlige forhold har tiltalte blandt andet forkla-

ret, at han i oktober 2009 endeligt flyttede fra kæresten efter en periode, hvor han havde

flyttet ud og ind hos hende. Han har ikke røget hash de seneste fem måneder. Han er p.t.

uden arbejde.   



- 2 -

Landsrettens begrundelse og resultat

Efter tiltaltes forklaring boede han på gaden i den periode, hvor forholdene blev begået og

anvendte kniven som spiseredskab. Tiltalte havde således fast kniven med sig. Der er tale

om en enhåndsbetjent foldekniv, som kan låses fast i udfoldet position, og hvortil der kræ-

ves tilladelse efter våbenbekendtgørelsen. Herefter finder landsretten ikke, at der foreligger

sådanne særligt formildende omstændigheder, at der er grundlag for at nedsætte straffen.

Straffen - der fastsættes efter våbenlovens § 10, stk. 2, jf. § 4, stk. 1, og våbenbekendtgø-

relsens § 44, stk. 4, jf. § 15, stk.1, nr. 5 (dagældende våbenbekendtgørelses § 43, stk. 4, jf. §

14, stk. 1, nr. 5) samt bekendtgørelse om euforiserende stoffer § 27, stk. 1, jf. § 2, jf. liste A,

nr. 1 - findes passende udmålt til fængsel i 7 dage.

Fem voterende finder ikke grundlag for at gøre straffen betinget, ej heller med vilkår om

samfundstjeneste.

En voterende finder, at straffen kan gøres betinget, eventuelt med vilkår om

samfundstjeneste.

Efter udfaldet af stemmerne er frihedsstraffen ubetinget, og landsretten stadfæster således

dommen.

T h i  k e n d e s  f o r  r e t :

Byrettens dom i sagen mod Tiltalte stadfæstes.

Tiltalte skal betale sagens omkostninger for landsretten.

(Sign.)